Slik, øl og cigaretter er blevet dyrere ved årsskiftet. Også trafikbøder er røget kraftigt i vejret.

1. januar blev det dyrere at spise usundt, cykle over for rødt og køre uden sikkerhedssele. Her er en liste over udvalgte nye regler: Afgifter: * En plade chokolade på 100 gram til 19,95 kroner stiger til 20,70 kroner * En liter is stiger fra 14,95 kroner til 17,60 kroner * En halv liter sukkerholdig sodavand stiger fra 12,95 kroner til 13,26 kroner * En kasse med 30 øl til 139,95 kroner stiger til 147 kroner * Desuden stiger afgifterne på varer som asier, ketchup, slik, te og kaffe * 1. april bliver 20 cigaretter i gennemsnit tre kroner dyrere. Bøder: * Cykle uden lygter, på fortovet eller over fodgængerfelt, uden hænder på styret, sidde to på én cykel og glemme at give tegn ved sving: 700 kroner * Bruge håndholdt mobiltelefon: 1500 kroner for bilister og 1000 kroner for cyklister * Glemme sikkerhedsselen: 1500 kroner * Køre over for rødt: 2000 kroner for bilister og 1000 kroner for cyklister * Det bliver også dyrere at køre for stærkt. Nu koster det eksempelvis 2000 kroner at køre 140 km/t i en 130 km/t-zone Fattigdomsydelser: * Starthjælpen og introduktionsydelsen afskaffes. Det betyder, at blandt andet flygtninge flyttes over på kontanthjælp, som er en væsentligt højere ydelse end starthjælpen. * Loftet over kontanthjælpen fjernes. Ifølge SF betyder det, at den meget omtalte kontanthjælpsmodtager "Carina", som havde 15.700 kroner efter skat og var ramt af kontanthjælpsloftet, hæver yderligere 500 kroner månedligt fremover. * Også reglen, som kræver, at to ægtefæller på kontanthjælp begge skal arbejde minimum 225 timer årligt for at bevare deres kontanthjælp, bliver skrottet. Andet: * Du slipper for multimedieskatten, som til gengæld erstattes af en beskatning på fri telefon. * Den kriminelle lavalder hæves fra 14 til 15 år. * Egenbetalingen til fertilitetsbehandling ophæves. * En ny lov for postkasser træder i kraft. Nu skal postkasser været placeret ved indgangen til din bolig - helt ude ved vejen eller fortovet. /ritzau/